CELEX: 62022TN0029
Language: ga
Date: 2022-01-18 00:00:00
Title: Cás T-29/22: Caingean arna tabhairt an 18 Eanáir 2022 – Polynt v ECHA

14.3.2022   
            
            
               GA
            
            
               Iris Oifigiúil an Aontais Eorpaigh
            
            
               C 119/22
            
         
      Caingean arna tabhairt an 18 Eanáir 2022 – Polynt v ECHA
      (Cás T-29/22)
      (2022/C 119/72)
      Teanga an cháis: an Béarla
      
         Páirtithe
      
      
         Iarratasóir: Polynt SpA (Scanzorosciate, an Iodáil) (ionadaithe: C. Mereu agus S. Abdel-Qader, Dlíodóirí)
      
         Cosantóir: an Ghníomhaireacht Eorpach Ceimiceán
      
         An t-ordú atá á lorg
      
      Iarrann an t-iarratasóir ar an gCúirt Ghinearálta:
      
                  —
               
               
                  a dhearbhú go bhfuil an t-iarratas inghlactha agus go bhfuil bunús maith leis;
               
            
                  —
               
               
                  cinneadh Bhord Achomhairc ECHA an 9 Samhain 2021 i gcás A-009-2020 a chur ar ceal;
               
            
                  —
               
               
                  a dhearbhú – nó a ordú don ECHA cinneadh nua a ghlacadh lena ndearbhaítear – go bhfuil an t-iarratasóir fuascailte ón oibleagáid aon fhaisnéis bhreise a chur ar fáil don ECHA i ndiaidh scoradh den táirgeadh de dheasca force majeure; agus
               
            
                  —
               
               
                  a ordú don ECHA costais uile na n-imeachtaí seo agus iad sin arna tabhú ag an iarratasóir sna himeachtaí os comhair an Bhoird Achomhairc agus aisíocaíocht a dhéanamh i ndáil leis na táillí arna íoc faoi na himeachtaí sin.
               
            
         Saincheisteanna dlí agus príomhargóintí.
      
      Mar thaca leis an gcaingean, maíonn an t-iarratasóir sé shaincheist dlí.
      
                  1.
               
               
                  An chéad saincheist dlí lena n-éilítear go ndearna an Bord Achomhairc earráid dlí nuair a chinn sé nach bhfuasclaíonn scoradh de tháirgeadh na substainte aigéad 1,3-dé-ocsa-2-beansófúrán-5-carbocsaileach le nonan-1-ol (Uimhir CE 941-303-6) (“an tsubstaint”) de dheasca force majeure an t-iarratasóir ón oibleagáid faisnéis a sholáthar arna iarraidh leis an gcinneadh maidir le seiceáil tosaigh an chomhlíonta maidir leis an tsubstaint.
               
            
                  2.
               
               
                  An dara saincheist dlí lena n-éilítear go ndearna an Bord Achomhairc an fhianaise ar taifead a shaobhadh agus ar an mbonn sin gur (i) tháinig sé ar chonclúid dlí mhícheart agus (ii) cheangal sé ar an iarratasóir fianaise a thabhairt trí thagairt do hipitéis nár tugadh bunús leis.
               
            
                  3.
               
               
                  An tríú saincheist dlí lena n-éilítear go ndearna an Bord Achomhairc Airteagail42(1) agus 50(2) de Rialachán (CE) Uimh. 1907/2006 (“REACH”) (1) a léirmhíniú agus a chur i bhfeidhm go mícheart.
               
            
                  4.
               
               
                  An ceathrú saincheist dlí lena n-éilítear go ndearna an Bord Achomhairc Airteagal 5 agus 6 den REACH a léirmhíniú agus a chur i bhfeidhm go mícheart.
               
            
                  5.
               
               
                  An cúigiú saincheist dlí lena n-éilítear gur chinn an Bord Achomhairc go mícheart nach raibh an treoir arna fáil ar shuíomh idirlín ECHA maidir le hiarmhairtí scortha de tháirgeadh ina chúis le forchinntiú beacht an iarratasóra agus nár sháraigh ECHA prionsabal na deimhneachta dlíthiúla agus an prionsabal i dtaobh ionchais dhlisteanacha a chosaint.
               
            
                  6.
               
               
                  An séú saincheist dlí lena n-éilítear go ndearna an Bord Achomhairc prionsabal na comhréireachta agus an ceart chun dea-riaracháin a léirmhíniú agus a chur i bhfeidhm go mícheart.
               
            
         (1)  Rialachán (CE) Uimh. 1907/2006 ó Pharlaimint na hEorpa agus ón gComhairle an 18 Nollaig 2006 maidir le Clárú, Meastóireacht, Údarú agus Srianadh Ceimiceán (REACH), lena mbunaítear Gníomhaireacht Eorpach Ceimiceán, lena leasaítear Treoir 1999/45/CE agus lena n-aisghairtear Rialachán (CEE) Uimh. 793/93 ón gComhairle agus Rialachán (CE) Uimh. 1488/94 ón gCoimisiún chomh maith le Treoir 76/769/CEE ón gComhairle agus Treoir 91/155/CEE ón gCoimisiún, Treoir 93/67/CEE ón gCoimisiún, Treoir 93/105/CE ón gCoimisiún agus Treoir 2000/21/CE ón gCoimisiún (IO 2006 L 396, lch. 1).